CELEX: C2005/106/79
Language: lv
Date: 2005-04-30 00:00:00
Title: lieta T-89/05: Prasība pret Eiropas Kopienu Komisiju, ko GAEC SALAT iesniedza 2005. gada 21. februārī

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/40
            
         Prasība pret Eiropas Kopienu Komisiju, ko GAEC SALAT iesniedza 2005. gada 21. februārī
   (lieta T-89/05)
   (2005/C 106/79)
   tiesvedības valoda — franču
   Eiropas Kopienu Pirmās instances tiesā 2005. gada 21. februārī izskatīšanai ir iesniegta prasība pret Eiropas Kopienu Komisiju, ko cēla GAEC SALAT, Kisaka (Francija), kuru pārstāv advokāts Fransuā Delpē [François Delpeuch].
   Prasītāja prasījumi Pirmās instances tiesai ir šādi:
   
               1)
            
            
               atzīt, ka Eiropas Komisijas atteikums lemt par GAEC SALAT2004. gada 15. oktobrī iesniegto sūdzību, kas reģistrēta 2004. gada 26. oktobrī ar [kārtas] numuru 0411325, ir nelikumīgs;
            
         
               2)
            
            
               piemērot visas no tiesībām izrietošās sekas.
            
         Pamati un galvenie argumenti
   Šajā lietā prasītājs ir iesniedzis Komisijai sūdzību par grozījumu “SALERS” cilmes vietas nosaukuma specifikācijā, kas veikti ar Komisijas 2003. gada 14. maija Regulu (EK) Nr. 828/2003, ar ko groza specifikācijas sešpadsmit nosaukumiem, kuri norādīti pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju atbilstīgi procedūrai, kas paredzēta 17. pantā Padomes Regulā (EEK) Nr. 2081/92. Minētais cilmes vietas nosaukums jau ir reģistrēts atbilstoši Regulai (EK) Nr. 1107/96.
   Pēc prasītāja domām, šis specifikāciju grozījums veido vispārējo tiesību principu, proti, vienlīdzīgas attieksmes un nediskriminācijas principa, pārkāpumu attiecībā uz 'Salers' un 'Laguiole' sieru cilmes vietu nosaukumiem.